પાલનપુર તાલુકાના સામઢી ગામે બુધવારે રાત્રે પતિ અને પત્ની ઝગડી રહ્યા હતા. જે ઝઘડામાં સરપંચ અને તેમના પુત્રએ દખલગીરી કરી હતી જેમની સાથે દલિત સમાજના અન્ય ત્રણ શખ્સોએ પણ આ યુવકને મારમાર્યો હતો. જેમાં ઇજાગ્રસ્ત હમીરભાઇ ઇશ્વરભાઇ મકવાણા (વાલ્મિકી)ને પ્રથમ ડીસા સિવિલમાં ખસેડાયો હતો ત્યાર બાદ પરિસ્થિતિ ગંભીર જણાતા પાલનપુર સિવિલ હોસ્પિટલમાં લવાયો હતો જોકે ગઢ પોલીસે દલિત યુવકને માર મારવાના મામલે ગામના સરપંચ તેમના પુત્ર અને અન્ય ત્રણ ઇસમો સામે ફરિયાદ દાખલ કરી અને સમગ્ર મામલે વધુ તપાસ હાથ ધરી છે. જેમાં ગઢ પોલીસે બે આરોપીઓ ની અટકાયત કરી છે.